সামান্য বিরিয়ানি খেতে গিয়ে যে এমন বিপাকে পড়তে হবে, তা বোধহয় ভাবেননি দিল্লির জওহরলাল নেহরু বিশ্ববিদ্যালয়ের চার ছাত্র। এক আধ টাকা নয়, বিরিয়ানি খেতে গিয়ে ৬,০০০ টাকা জরিমানা হয়েছে তাঁদের। 
এক সর্বভারতীয় সংবাদমাধ্যমে প্রকাশিত খবর অনুযায়ী, ওই চার ছাত্র বিশ্ববিদ্যালয়ের অ্যাডমিনিস্ট্রেটিভ ব্লকের সিঁড়ির কাছে বিরিয়ানি রান্না করে খাওয়াদাওয়া সারেন। রান্নার দায়িত্বে ছিলেন বিশ্ববিদ্যালয়েরই ছাত্র মহম্মদ আমির। বিষয়টি নজরে আসতেই নড়েচড়ে বসে বিশ্ববিদ্যালয় কর্তৃপক্ষ। ক্যাম্পাসের মধ্যে এমন কাজ গুরুতর ও অশোভনীয় বলে জানানো হয়।

এই বিষয়ে অন্যান্য খবর

কী খেতে পছন্দ করেন আপনি? তা থেকেই জানা যাবে আপনার চরিত্র-বৈশিষ্ট্য


তার পরেই জরিমানার নোটিশ পাঠানো হয় ওই চার ছাত্রের কাছে। চারজনকে মোট ৬০০০ থেকে ১০,০০০ টাকা জরিমানা করা হয়েছে। আমিরকে সতর্কবার্তাও পাঠিয়েছে বিশ্ববিদ্যালয় কর্তৃপক্ষ। তাঁকে বলা হয়েছে, আগামীদিনে এই ধরনের কাজ ফের করলে তাঁর বিরুদ্ধে কঠোর শাস্তিমূলক ব্যবস্থা নেওয়া হবে।
জানা গিয়েছে, মহম্মদ আমির ও তাঁর বন্ধুরা জেএনইউ থেকে মাস্টার্স করছেন। সবরমতী হস্টেলে থাকেন তাঁরা।